CELEX: 62007CJ0211
Language: sk
Date: 2008-02-21 00:00:00
Title: Rozsudok Súdneho dvora (šiesta komora) z 21. februára 2008.#Komisia Európskych spoločenstiev proti Írsku.#Nesplnenie povinnosti členským štátom - Nesprávne prebratie - Smernica 84/5/EHS - Článok 1 ods. 4 - Povinné poistenie zodpovednosti za škodu spôsobenú prevádzkou motorových vozidiel - Podmienky vylúčenia náhrady škody pasažierom nepoisteného vozidla.#Vec C-211/07.

Rozsudok Súdneho dvora (šiesta komora) z 21. februára 2008 – Komisia/Írsko
      (vec C‑211/07)
      „Nesplnenie povinnosti členským štátom – Nesprávne prebratie – Smernica 84/5/EHS – Článok 1 ods. 4 – Povinné poistenie zodpovednosti za škodu spôsobenú prevádzkou motorových vozidiel – Podmienky vylúčenia náhrady škody pasažierom nepoisteného vozidla“
      Aproximácia právnych predpisov – Poistenie zodpovednosti za škodu spôsobenú prevádzkou motorových vozidiel – Smernica 84/5 (smernica Rady 84/5, článok 1 ods. 4 tretí pododsek) (pozri bod 14)
      Predmet 
      
         
               Nesplnenie povinnosti členským štátom – Porušenie článku 1 ods. 4 druhej smernice Rady 84/5/EHS z 30. decembra 1983 o aproximácii
                  právnych predpisov členských štátov týkajúcich sa poistenia zodpovednosti za škodu spôsobenú prevádzkou motorových vozidiel
                  (Ú. v. ES L 8, s. 17; Mim. vyd. 06/007, s. 3) – Náhrada škôd spôsobených nedostatočne poistenými vozidlami – Podmienky výnimky,
                  ktoré idú nad rámec podmienok uvádzaných smernicou
               
            Výrok 
      
         
                  1.
               
               
                  
               
               
                  	Írsko si tým, že ponechalo v platnosti článok 5 ods. 2 a 3 dohody o poistení motorových vozidiel (Motor Insurance Agreement)
                     uzavretej 31. mája 2004 medzi írskym ministrom dopravy a Motor Insurers’ Bureau of Ireland, nesplnilo povinnosti, ktoré mu
                     vyplývajú z článku 1 ods. 4 tretieho pododseku smernice Rady 84/5/EHS z 30. decembra 1983 o aproximácii právnych predpisov
                     členských štátov týkajúcich sa poistenia zodpovednosti za škodu spôsobenú prevádzkou motorových vozidiel.
                  
               
            
         
                  2.
               
               
                  
               
               
                  	Írsko je povinné nahradiť trovy konania.